B75 er taberdømt i to kampe fordi de har brugt en ulovlig spiller. Dermed hænger deltagelsen i DM i tynd tråd.

Nordjyske B75 er taberdømt i to kampe i Stiga-divisionen. Det sker fordi de har brugt den franske spiller Ibrahim Diaw, der tilsyneladende har været ulovligt. Han har også spillet i den bedste portugisiske række den 5. december 2015. Det skriver Dansk Bordtennis Union på deres hjemmeside. Det er kampene fra den 12. og 13. december mod henholdsvis Vestegnen og CPH Bordtennis, der er blevet taberdømt. B75 er stadig nummer fire i Stiga-ligaen, hvilket stadig er kvalificeret til en semifinale plads i det kommende DM slutspil i herrernes række. Men der er kun med tre point ned til Næstved BTK, og fire point til Virum. Disse tre hold mangler at spille fire kampe i grundspillet.